Samsung klar med to nye telefoner i Galaxy A-serien: A54 og A34

Samsung har præsenteret to nye telefoner i den populære Galaxy A-serie, nemlig Galaxy A54 5G og Galaxy A34 5G.

Galaxy A54 og A34 er de nyeste skud på stammen af telefoner fra Galaxy A-serien.

Selvom de to telefoner er mere prisvenlige sammenlignet med Galaxy S-serien, byder de stadig på mange fornuftige funktioner.

Med 4 års softwareopdateringer og 5 års sikkerhedsopdateringer, er man også sikret en telefonen der er up-to-date i mange år.

Lad os se nærmere på de to telefoner:

Galaxy A54 5G

Galaxy A54 har en 6,4 AMOLED skærm med 120Hz opdateringsfrekvens.

Drivkraften er et nyt Exynos 1380 chipset med 8 kerner, samt 6 GB eller 8 GB ram.

Telefonen har tre kameraer på bagsiden, bestående af en 50 MP hovedlinse med OIS, et 12 MP ultrawide-kamera of til sidst en 5 MP makro-linse.

Batteriet er på 5.000 mAh og understøtter opladning ved 25W.

Galaxy A34 5G

Skærmen på denne model er lidt større, på 6.6″.

Processoren her er en MediaTek Dimensity 1080, som på papiret er knap så kraftig som chippen i A54.

Kamerane på bagsiden består af et 48 MP primært kamera med OIS, et 8 MP ultrawide-kamera, samt en 5MP makro-linse.

Batteriet er på samme størrelse som A54, med 5.000 mAh som understøtter 25W opladning.

Priser og lancering

Både Galaxy A54 5G og A34 5G kan købes fra i dag. De to telefoner kommer i fire farver: Awesome Lime, Awesome Graphite, Awesome Violet og Awesome White.

Herunder er de vejledende priser:

Samsung Galaxy A54 | 128 GB | 3.799 kr.
Samsung Galaxy A54 | 256 GB | 3.999 kr.
Samsung Galaxy A34 | 128 GB | 2.999 kr.
Samsung Galaxy A34 | 256 GB | 3.499 kr.